Сёлетні пераможца — Музей дызайну ў Лондане — пазалетась пераехаў у новы будынак у элітным раёне Кенсінгтан. Эфектны твор архітэктара Джона Поўсана абышоўся уладам і спонсарам у 83 мільёны фунтаў, аднак затраты апраўдалі сябе. Абноўлены музей не толькі вокамгненна набыў шырокую папулярнасць, але і стаў месцам паломніцтва дызайнераў з розных краін свету. Экспазіцыя падзяляецца на сталую і часовую. Музейныя выставы ўздымаюць нетрадыцыйныя, часам правакацыйныя тэмы, выкарыстоўваючы сучасную экспазіцыйную мову. Да таго ж, Музей дызайна з’яўляецца важнай адукацыйнай пляцоўкай, прычым яго публічныя праграмы адрасаваныя максімальна шырокай аўдыторыі.